ZMLUVA O PODNÁJME

*uzavretá v súlade s § 663 zákona č. 40/1964 Zb. Občianskeho zákonníka v znení neskorších predpisov medzi týmito zmluvnými stranami:*

**Mestské služby Topoľčany, s. r. o.**

so sídlom Nám. M. R. Štefánika 1/1, 955 01 Topoľčany

IČO: 44 818 378

DIČ: 2022854053

IČ DPH: SK2022854053

Bankové spojenie: Všeobecná úverová banka, a. s.

IBAN: SK49 0200 0000 0026 2309 2756

prostredníctvom: Mgr. Martin Bucko, konateľ

ako **nájomca**

a

**TU&MC, s. r. o.**

so sídlom Streďanská 1527, 955 01 Topoľčany

IČO: 47 948 361

DIČ: 2024162008

IČ DPH: SK2024162008

Bankové spojenie: Slovenská sporiteľňa a.s.

IBAN: SK60 0900 0000 0050 6332 4427

prostredníctvom: Martin Čertek, konateľ

ako **podnájomník**

*Preambula*

*Nájomca na základe nájomnej zmluvy č. 55/2020 zo dňa 30.6. 2020 užíva od prenajímateľa a vlastníka - mesta Topoľčany pozemky CKN p. č. 4840/8, 4840/12, 4840/13, 4840/14 v k. ú. Topoľčany v areáli kúpaliska v Topoľčanoch, na účely prevádzky 2 tenisových kurtov a stánku občerstvenia.*

**Článok I.**

**Predmet podnájmu**

Predmetom podnájmu podľa tejto zmluvy sú pozemky CKN p. č. 4840/8, 4840/12, 4840/13, 4840/14 v k. ú. Topoľčany v areáli kúpaliska v Topoľčanoch, na účely prevádzky 2 tenisových kurtov a stánku občerstvenia (ďalej spolu ako „Predmet podnájmu“).

**Článok II.**

Nájomné

1. Zmluvné strany sa dohodli na nájomnom za Predmet podnájmuvo výške 345,10 EUR s DPH (287,58 EUR základ dane + DPH 57,52 EUR) za sezónu prevádzky letného kúpaliska (10.07. 2020 – 01.09. 2020).
2. Nájomné podľa bodu 1 tohto článku uhradí podnájomník nájomcovi bezhotovostne na účet nájomcu uvedený v záhlaví tejto zmluvy v lehote do 15. 08. 2020.
3. V prípade, ak nedôjde k riadnemu a včasnému zaplateniu nájomného, nájomca má právo voči podnájomníkovi uplatniť úroky z omeškania ako aj zmluvnú pokutu vo výške 1% z dlžnej sumy, minimálne 166 EUR.

**Článok III.**

**Práva a povinnosti zmluvných strán**

1. **Podnájomník je povinný:**
2. Užívať predmet podnájmu len na účel ktorý bol dohodnutý a je uvedený v čl. I. tejto zmluvy.
3. Zabezpečovať na svoje náklady bežnú údržbu Predmetu podnájmu, vrátane drobných opráv.
4. Bez zbytočného odkladu oznámiť nájomcovi potrebu opráv Predmetu podnájmu a tieto, ako aj ďalšie nevyhnutné opravy, umožniť nájomcovi vykonať, inak podnájomník zodpovedá za škodu, ktorá vznikla nájomcovi nesplnením tejto povinnosti. Tieto požiadavky oznámiť najneskôr do 31.08. kalendárneho roka za účelom uplatnenia do rozpočtu pre nasledujúci kalendárny rok.
5. Po ukončení podnájmu odovzdať Predmet podnájmu v lehote do 10 dní od ukončenia podnájmu nájomcovi v stave v akom bol prevzatý s prihliadnutím na obvyklé opotrebenie, o čom sa spíše protokol, podnájomník zodpovedá za škodu, ktorú nájomcovi na predmete podnájmu spôsobili jeho zamestnanci alebo osoby, ktorých použil na plnenie záväzkov z tejto zmluvy alebo z komisionárskej zmluvy s nájomcom.
6. Umožniť povereným zamestnancom mesta alebo nájomcu kontrolu predmetu podnájmu.
7. Podnájomník zodpovedá v plnom rozsahu za ochranu Predmetu podnájmu pred požiarmi, podľa § 4 a § 5 Zákona č. 314/2001 Z. z. o ochrane pred požiarmi v znení neskorších predpisov. Podnájomník preberá na seba všetky povinnosti, vyplývajúce z právnych predpisov o bezpečnosti a ochrane zdravia pri práci.
8. Prevádzkové náklady – elektrická energia, vodné, stočné budú fakturované zálohovo na základe faktúr a po skončení sezóny bude vystavená vyúčtovacia faktúra podľa skutočných hodnôt nameraných na podružných meračoch na základe mesačných faktúr vystavených nájomcom. Počiatočné stavy meračov energií budú súčasťou odovzdávacieho protokolu. Za odvoz odpadu uhradí podnájomník poplatok mestu Topoľčany.
9. Podnájomník je povinný písomne nahlásiť počet zamestnancov, ktorí budú zamestnaní v Predmete podnájmu, menovite nájomcovi, ktorí obdržia zatavené preukazy zamestnancov pre účel vstupu do areálu. Tieto preukazy nenahrádzajú vstupenku do areálu kúpaliska za účelom rekreácie.
10. Podnájomník sa zaväzuje zabezpečiť poistenie svojho majetku, preto nezodpovedá mesto ani nájomca za škodu spôsobenú prípadným násilným konaním.
11. Podnájomník sa zaväzuje a zodpovedá za všetky revízie elektro a požiarnej ochrany podľa zákona, ktoré si zabezpečí na svoj náklad.
12. Podnájomník je povinný predložiť pred začatím prevádzky povolenie od Regionálneho úradu verejného zdravia spolu s prevádzkovým poriadkom.
13. Podnájomník zodpovedá za to, že prevádzkovanie činnosti, na ktoré má Predmet podnájmu v užívaní je v súlade so všetkými právnymi predpismi.

**(A1) Podnájomník je oprávnený:**

1. Umiestniť obchodné nápisy a reklamy na Predmete podnájmu len so súhlasom nájomcu.
2. Akékoľvek stavebné úpravy Predmete podnájmu vykonať len so súhlasom nájomcu.
3. Predmet podnájmu nie je oprávnený prenechať do užívania ďalšej osobe
4. **Prenajímateľ :**
5. Je povinný upozorniť podnájomníka, že Predmet podnájmu, ktorý je predmetom zmluvy nie je poistený proti živelným udalostiam.
6. Je povinný zabezpečiť riadne poskytovanie služieb, ktorých poskytovanie je spojené s užívaním Predmetu podnájmu.
7. Je oprávnený prevádzať kontrolu Predmetu podnájmu.

**Článok IV.**

**Skončenie podnájmu**

Podnájomná zmluva sa končí:

1. dohodou
2. výpoveďou – uplynutím výpovednej lehoty, ktorá je 7 dní.

Výpovedné dôvody:

1. Zmluvné strany sa dohodli, že nájomca môže zmluvu vypovedať, ak:
2. podnájomník neuhradí na základe výzvy ani v náhradnom termíne splátku nájomného,
3. podnájomník nebude rešpektovať výzvu mesta alebo nájomcu na zabezpečenie údržby alebo poriadku Predmetu nájmu,
4. Ďalej sa zmluvné strany dohodli, že nájomca alebo podnájomník môže zmluvu vypovedať, ak niektorá zo zmluvných strán aj po predchádzajúcom upozornení bude porušovať povinnosti, ku ktorým sa zaviazala touto zmluvou.

**Článok V.**

**Závere**č**né ustanovenia**

1. Finančné vysporiadanie zmluvných strán musí byť vykonané v lehote 1 mesiaca po ukončení podnájomného vzťahu.
2. Podnájomník je povinný odovzdať ku dňu ukončenia podnájomného vzťahu prevzatý objekt v riadnom stave. O prevzatí Predmetu nájmu bude spísaná zápisnica. V prípade zistenia škody na majetku spôsobenej podnájomníkom je tento povinný škodu uhradiť nájomcovi.
3. Zmluvné strany boli s obsahom zmluvy oboznámené, plne s jej obsahom súhlasia a na znak súhlasu ju vlastnoručne podpisujú.
4. Podnájomná je vyhotovená v 2 exemplároch, 1x pre každú zmluvnú stranu.
5. Zmluva je uzavretá dňom jej podpisu a účinnosť deň po jej zverejnení na webovej stránke nájomcu.

V Topoľčanoch, dňa 10.7. 2020

**Nájomca : Podnájomník :**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_